ROZHODNUTIE KOMISIE
z 1. februára 2006,
ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Španielsku a Portugalsku
[oznámené pod číslom K(2006) 180]
(Text s významom pre EHP)
(2006/64/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec - modrého jazyka (1), a najmä na jej článok 8 ods. 2 písm. d), článok 8 ods. 3 a tretí odsek jej článku 19,
keďže:
(1)
V smernici 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a dozoru a zákazu, aby zvieratá odchádzali z týchto zón.
(2)
V rozhodnutí Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa ustanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru (zakázané zóny) vo vzťahu ku katarálnej horúčke oviec.
(3)
Španielsko a Portugalsko informovali Komisiu, že zistili rozšírenie vírusu sérotypu 4 v mnohých okrajových oblastiach zakázanej zóny E.
(4)
Zakázané zóny by sa preto mali rozšíriť s prihliadnutím na dostupné údaje o ekológii vektora a rozvoji jeho sezónnej aktivity.
(5)
Rozhodnutie 2005/393/ES by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2005/393/ES sa zoznamy zakázaných zón v zóne E, ktoré sa týkajú Španielska a Portugalska, nahrádzajú takto:
„Španielsko:
-
Oblasti Cádiz, Málaga, Sevilla, Huelva, Córdoba, Cáceres, Badajoz, Toledo a Ciudad Real
-
Oblasť Jaen (kraje Jaen, Andujar, Alcala la Real, Huelma, Linares, Santiesteban del Puerto, Ubeda)
-
Oblasť Avila (kraje Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada)
-
Oblasť Salamanca (kraje Bejar, Ciudad Rodrigo a Sequeros)
-
Oblasť Madrid (kraje Aranjuez, El Escorial, Grinon, Navalcarnero a San Martin de Valdeiglesias)“
„Portugalsko:
-
Regionálne poľnohospodárske riaditeľstvo Algarve: všetky concelhos
-
Regionálne poľnohospodárske riaditeľstvo Alentejo: všetky concelhos
-
Regionálne poľnohospodárske riaditeľstvo Ribatejo e Oeste: concelhos Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes a Sardoal
-
Regionálne poľnohospodárske riaditeľstvo Beira Interior: concelhos Penamacor, Fundão, Oleiros, Sertã, Vila de Rei, Idanha-a-Nova, Castelo Branco, Proença-a-Nova, Vila Velha de Rodão a Mação“.
Článok 2
Toto rozhodnutie sa uplatňuje od 7. februára 2006.
Článok 3
Toto rozhodnutie je určené členským štátom.
V Bruseli 1. februára 2006